കാട്ടുപോത്തിെന്റ ആക്രമണത്തില് മരിച്ച ഷാജഹാെന്റ വിധവക്ക് ജോലി നല്കും കരുവാരകുണ്ട്: നാട്ടിലിറങ്ങിയ കാട്ടുപോത്തിെന്റ ആക്രമണത്തില് മരിച്ച തരിശിലെ വാലയില് ഷാജഹാെന്റ വിധവക്ക് താല്ക്കാലിക ജോലി നല്കുമെന്ന് വനം മന്ത്രി എ.കെ. ശശീന്ദ്രന്. വ്യാഴാഴ്ച കലക്ടറേറ്റില് നടന്ന യോഗത്തിലാണ് മന്ത്രി ഉദ്യോഗസ്ഥര്ക്ക് നിര്ദേശം നല്കിയത്. കഴിഞ്ഞ മേയ് 18നാണ് ജനവാസ കേന്ദ്രത്തിലിറങ്ങിയ കാട്ടുപോത്ത് വീട്ടുമുറ്റത്ത് വെച്ച് ഷാജഹാനെ ആക്രമിച്ചത്. ഗുരുതര പരിക്കേറ്റ അദ്ദേഹം ആശുപത്രിയിലേക്കുള്ള വഴിമധ്യേ മരിച്ചു. പ്രവാസിയായിരുന്ന ഷാജഹാെന്റ മരണത്തോടെ വിദ്യാര്ഥികളായ മൂന്ന് മക്കളും ഭാര്യയുമടങ്ങുന്ന കുടുംബം അനാഥമായി. വിധവയായ സിന്ഷക്ക് ജോലി നല്കണമെന്നാവശ്യപ്പെട്ട് എ.പി. അനില്കുമാര് എം.എല്.എ മന്ത്രിക്ക് നിവേദനം നല്കുകയും നിയമസഭയില് ഇക്കാര്യം ഉന്നയിക്കുകയും ചെയ്തിരുന്നു. കര്ഷക കൂട്ടായ്മയായ കിഫയും ഇക്കാര്യം ആവശ്യപ്പെട്ടിരുന്നു. എം.എല്.എയുടെ സാന്നിധ്യത്തില് തന്നെയാണ് താല്ക്കാലിക ജോലി നല്കാന് മന്ത്രി നിര്ദേശം നല്കിയത്.